CELEX: 52011SC0783
Language: sk
Date: 2011-06-22
Title: Proposal for a COUNCIL DECISION on the position to be taken by the European Union in the EEA Joint Committeeconcerning an amendment to Protocol 31 to the EEA Agreement,on cooperation in specific fields outside the four freedoms

EURÓPSKA KOMISIA

                                    V Bruseli, 22.6.2011
                                    SEK(2011) 783 v konečnom znení

                                    2011/0162 (NLE)

                            Návrh

                   ROZHODNUTIE RADY

o pozícii, ktorú má prijať Európska únia v Spoločnom výbore EHP
 v súvislosti so zmenou a doplnením protokolu 31 k Dohode o EHP
     o spolupráci v špecifických oblastiach mimo štyroch slobôd
 ---pagebreak---                                      DÔVODOVÁ SPRÁVA

     1.      KONTEXT NÁVRHU

     S cieľom zabezpečiť potrebnú právnu istotu a homogénnosť vnútorného trhu má Spoločný
     výbor EHP začleniť všetky príslušné právne predpisy Spoločenstva čo najskôr po ich prijatí
     do Dohody o EHP.

     2.      VÝSLEDKY KONZULTÁCIÍ SO ZAINTERESOVANÝMI STRANAMI
             A POSÚDENÍ VPLYVU

     Cieľom návrhu rozhodnutia Spoločného výboru EHP (priloženému k navrhovanému
            rozhodnutiu Rady) je zmeniť a doplniť protokol 31 k Dohode o EHP
            o spolupráci v špecifických oblastiach mimo štyroch slobôd pridaním nového acquis
            Spoločenstva v tejto oblasti. Týka sa to rozhodnutia Európskeho parlamentu a Rady
            č. 1041/2009/ES z 21. októbra 2009, ktorým sa ustanovuje program spolupráce
            v audiovizuálnej oblasti s odborníkmi z tretích krajín (MEDIA Mundus). Toto
            rozhodnutie umožní účasť EHP a EZVO štátov na programe MEDIA Mundus.
            Lichtenštajnsko však bude na základe výnimky vyňaté z takejto účasti a nebude ani
            finančne prispievať na tento program.

     3.      PRÁVNE PRVKY NÁVRHU

     Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody
     o EHP Rada na základe návrhu Komisie prijíma v mene Únie pozíciu k takýmto
     rozhodnutiam.

     Komisia predkladá Rade návrh rozhodnutia Spoločného výboru EHP, aby ho Rada prijala ako
     pozíciu Únie. Komisia verí, že tento návrh bude môcť Spoločnému výboru EHP predložiť pri
     najbližšej možnej príležitosti.

SK                                               2                                                SK
 ---pagebreak---                                                            2011/0162 (NLE)

                                                   Návrh

                                             ROZHODNUTIE RADY

                  o pozícii, ktorú má prijať Európska únia v Spoločnom výbore EHP
                   v súvislosti so zmenou a doplnením protokolu 31 k Dohode o EHP
                       o spolupráci v špecifických oblastiach mimo štyroch slobôd

     RADA EURÓPSKEJ ÚNIE,

     so zreteľom na Zmluvu o fungovaní Európskej únie, a najmä na jej články 166, 173 a článok
     218 ods. 9,

     so zreteľom na nariadenie Rady (ES) č. 2894/94 z 28. novembra 1994 o opatreniach na
     vykonávanie Dohody o Európskom hospodárskom priestore1, a najmä na jeho článok 1 ods. 3,

     so zreteľom na návrh Európskej komisie,

     keďže:

     (1)      Protokol 31 k Dohode o Európskom hospodárskom priestore (ďalej len „Dohoda
              o EHP“) obsahuje osobitné ustanovenia a opatrenia týkajúce sa spolupráce
              v špecifických oblastiach mimo štyroch slobôd.

     (2)      Je vhodné rozšíriť spoluprácu zmluvných strán dohody tak, aby zahŕňala rozhodnutie
              Európskeho parlamentu a Rady č. 1041/2009/ES z 21. októbra 2009, ktorým sa
              ustanovuje program spolupráce v audiovizuálnej oblasti s odborníkmi z tretích krajín
              (MEDIA Mundus)2.

     (3)      Protokol 31 k Dohode o EHP by sa preto mal zodpovedajúcim spôsobom zmeniť
              a doplniť,

     1
              Ú. v. ES L 305, 30.11.1994, s. 6.
     2
              Ú. v. EÚ L 288, 4.11.2009, s. 10.

SK                                                  3                                                SK
 ---pagebreak---      PRIJALA TOTO ROZHODNUTIE:

                                        Jediný článok

     Pozícia, ktorú má Únia prijať v Spoločnom výbore EHP k plánovanej zmene a doplneniu
     protokolu 31 k Dohode o EHP, je uvedená v prílohe k tomuto rozhodnutiu.

     V Bruseli

                                           Za Radu
                                           predseda

SK                                           4                                             SK
 ---pagebreak---                                                   PRÍLOHA

                                                   Návrh

                            ROZHODNUTIE SPOLOČNÉHO VÝBORU EHP
                                            č.

                                                   z dňa,

                          ktorým sa mení a dopĺňa protokol 31 k Dohode o EHP
                       o spolupráci v špecifických oblastiach mimo štyroch slobôd

     SPOLOČNÝ VÝBOR EHP,

     so zreteľom na Dohodu o Európskom hospodárskom priestore zmenenú a doplnenú
     protokolom, ktorým sa upravuje Dohoda o Európskom hospodárskom priestore, ďalej len
     „dohoda“, a najmä na jej články 86 a 98,

     keďže:

               (1)    Protokol 31 k dohode bol zmenený a doplnený rozhodnutím Spoločného
                      výboru EHP č. …/... z …3.

               (2)    Je vhodné rozšíriť spoluprácu zmluvných strán dohody tak, aby zahŕňala
                      rozhodnutie Európskeho parlamentu a Rady č. 1041/2009/ES z 21. októbra
                      2009, ktorým sa ustanovuje program spolupráce v audiovizuálnej oblasti
                      s odborníkmi z tretích krajín (MEDIA Mundus)4.

               (3)    Protokol 31 k dohode by sa mal preto zmeniť a doplniť, aby sa umožnila táto
                      rozšírená spolupráca s účinnosťou od 1. januára 2011,

     ROZHODOL TAKTO:

                                                  Článok 1

     V článku 9 ods. 4 protokolu 31 k dohode sa dopĺňa táto zarážka:

     „–        32009 D 1041: rozhodnutie Európskeho parlamentu a Rady č. 1041/2009/ES
               z 21. októbra 2009, ktorým sa ustanovuje program spolupráce v audiovizuálnej
               oblasti s odborníkmi z tretích krajín (MEDIA Mundus) (Ú. v. EÚ L 288, 4.11.2009,
               s. 10).

               Lichtenštajnsko bude vyňaté z účasti na tomto programe a nebude ani finančne
               prispievať na tento program.“

     3
              Ú. v. EÚ L ...
     4
              Ú. v. EÚ L 288, 4.11.2009, s. 10.

SK                                                   5                                              SK
 ---pagebreak---                                                    Článok 2

     Toto rozhodnutie nadobúda účinnosť dňom nasledujúcim po doručení posledného oznámenia
     Spoločnému výboru EHP podľa článku 103 ods. 1 dohody∗.

     Uplatňuje sa od 1. januára 2011.

                                                   Článok 3

     Toto rozhodnutie sa uverejní v oddiele EHP Úradného vestníka Európskej únie a v dodatku
     EHP k Úradnému vestníku Európskej únie.

     V Bruseli

                                                                                 Za Spoločný výbor EHP

                                                                                               predseda

                                                                                               tajomníci
                                                                                 Spoločného výboru EHP

     ∗
            [Ústavné požiadavky neboli oznámené.] [Ústavné požiadavky boli oznámené.]

SK                                                     6                                                   SK